ΔΗΜΟΣ ΚΗΦΙΣΙΑΣ

ΚΟΥΛΟΥΜΑ | Καθαρά Δευτέρα 23 Φεβρουαρίου 2026
2026-02-23 11:00 - 14:00 (Europe/Athens) | Πάρκο Παπανδρέου, Νέα Ερυθραία, Εθνικής Αντιστάσεως & Οδυσσέα Ανδρούτσου, Νέα Ερυθραία
ΚΑΘΑΡΑ ΔΕΥΤΕΡΑ 23 ΦΕΒΡΟΥΑΡΙΟΥ 2026
στο πάρκο «Ανδρέας Παπανδρέου» (Εθνικής Αντιστάσεως & Οδυσσέα Ανδρούτσου, Νέα Ερυθραία)
Ώρες 11:00 – 14:00
Με το μουσικό συγκρότημα Ξέφραγο Αμπέλι
σε ένα μοναδικό πρόγραμμα γεμάτο παραδοσιακά και νησιώτικα ακούσματα!

Ελληνικοί παραδοσιακοί χοροί
από την Ένωση Μικρασιατών Νέας Ερυθραίας
και το Χορευτικό Συγκρότημα του Δήμου Κηφισιάς

· Κατασκευή χαρταετού
· Παιχνίδια με σαπουνόφουσκες
· Παράσταση με εντυπωσιακές οφθαλμαπάτες και τεχνάσματα από μάγο

Συμμετέχουν εθελοντικά οι πρόσκοποι του 1ου Συστήματος Νέας Ερυθραίας.

Σας περιμένουμε να φάμε, να πιούμε, να χορέψουμε και να διασκεδάσουμε!

Θεατρική Παράσταση : «Είσαι Μουσική»
2026-03-08 20:30 - 22:30 | Αίθουσα “Γκατσόπουλος” – Δημαρχείο Κηφισιάς, Μυρσίνης 2 & Διονύσου, Κηφισιά
Είσαι έτοιμος να ακούσεις τη δική σου μουσική;
Λένε πως εκεί που σταματούν οι λέξεις, ξεκινά η μουσική.
Στην παράσταση «Είσαι Μουσική» του Δημήτρη Καρά , αυτή η φράση παίρνει σάρκα και οστά. Κριτικοί και κοινό συμφωνούν: δεν πρόκειται απλώς για μια παράσταση, αλλά για μια μετωπική σύγκρουση με την αλήθεια .
Μετά το ανέβασμα στο Θέατρο NOŪS και τις συνεχόμενες παρατάσεις η Αντιδημαρχία Πολιτισμού του δήμου Κηφισιάς σας την προσφέρει σε μία και μοναδική παράσταση την ημέρα της γυναίκας 08/03/2026.
Οι κριτικοί κάνουν λόγο για μια συγκλονιστική ωδή στην ανθρώπινη ψυχή, όπου η σκηνοθεσία της Σοφίας Φυτιάνου και η καθηλωτική ερμηνεία της Αναστασίας Ραφαέλας Κονίδη δημιουργούν μια εμπειρία που «σε πιάνει από τον λαιμό». Είναι ένα έργο που τολμά να μιλήσει για το σκοτάδι της νευρικής ανορεξίας και τα τραύματα της σχέσης μητέρας-κόρης, μετατρέποντάς τα σε φως μέσα από τις νότες.
Το κοινό που γέμισε το Black Box και περιμένουμε να γεμίσει και την αίθουσα «Δήμαρχος Β. Γκατσόπουλος» (Δημαρχείο Κηφισιάς), μιλάει για έναν «χείμαρρο συναισθημάτων» – μια παράσταση που σε κάνει να κλαις, να γελάς και, τελικά, να λυτρώνεσαι. Είναι η ιστορία κάθε ανθρώπου που έψαξε φωνή όταν οι λέξεις στέρεψαν.

Η ΠΡΟΚΛΗΣΗ:
Σε προσκαλούμε να αφήσεις για λίγο την ασφάλεια του καναπέ σου και να έρθεις αντιμέτωπος με κάτι αληθινό. Αντέχεις 80 λεπτά απόλυτης ειλικρίνειας; Αντέχεις να δεις τον εαυτό σου στον καθρέφτη μιας παράστασης που κέρδισε το στοίχημα και συνεχίζει με αλλεπάλληλες παρατάσεις;
Μην το αφήσεις για «την επόμενη φορά». Η μουσική τελειώνει, η εμπειρία όμως μένει.
ΣΕ ΠΕΡΙΜΕΝΟΥΜΕ
Κυριακή 08/03/2026
Ώρα : 20:30
Αίθουσα «Δήμαρχος Β. Γκατσόπουλος»
Μυρσίνης 2, Κηφισιά
(Δημαρχείο Κηφισιάς)

Θεατρική Παράσταση | “Άγιος Νεκτάριος, από τη γη στον ουρανό” | Δευτέρα 30/03/2026
2026-03-30 20:00 - 22:00 | Αίθουσα “Γκατσόπουλος” – Δημαρχείο Κηφισιάς, Μυρσίνης 2 & Διονύσου, Κηφισιά
ΠΡΟΣΚΛΗΣΗ
Στο πλαίσιο των κατανυκτικών ημερών που διανύουμε και καθώς οδεύουμε προς το Άγιο Πάσχα, σας προσκαλούμε σε ένα πνευματικό ταξίδι στα βήματα του Αγίου Νεκταρίου, μέσα από τη θεατρική παράσταση
“Άγιος Νεκτάριος, από τη γη στον ουρανό”
του Θανάση Σταυρόπουλου
Καλλιτεχνική επιμέλεια: Κατερίνα Χάσκα
Ερμηνεύουν οι ηθοποιοί: Κώστας Αρζόγλου, Γιώργης Κοντοπόδης, Ανδρονίκη Αβδελιώτη, Γιώργος Ζώης, Μάνθος Καλαντζής, Κωνσταντίνα Σιλεβρή, Ραφαέλα Καβαζαράκη, Κατερίνα Παπαγιαννίδου

Δευτέρα 30 Μαρτίου 2026, Ώρα 20:00
Αίθουσα «Δήμαρχος Βασ. Γκατσόπουλος»
Δημαρχείο Κηφισιάς (Διονύσου & Μυρσίνης)

ΕΙΣΟΔΟΣ ΕΛΕΥΘΕΡΗ

Ενημερωτική εσπερίδα | Το Προάστειο της Κηφισιάς Χθες και Σήμερα | Τρίτη 31/03/2026
2026-03-31 18:30 - 20:30
ΠΡΟΣΚΛΗΣΗ – ΠΡΟΓΡΑΜΜΑ

Ο «Φιλοπρόοδος Σύλλογος Πολιτείας»
και ο Εξωραϊστικός και Πολιτιστικός Σύλλογος «Κεφαλάρι Κηφισιάς»
διοργανώνουν Ενημερωτική εσπερίδα με θέμα:

Το Προάστειο της Κηφισιάς Χθες και Σήμερα.
Ιστορικό Οδοιπορικό και Σύγχρονες εξελίξεις

Τρίτη 31 Μαρτίου 2026, Ώρα 18.30
Αίθουσα «Δήμαρχος Β. Γκατσόπουλος»
Δημαρχείο Κηφισιάς (Διονύσου & Μυρσίνης 2)

Χαιρετισμοί:
Δήμαρχος Κηφισιάς Βασίλης Ξυπολυτάς
Αντιδήμαρχος Πολιτισμού Χρήστος Καλός
Λάουρα Αλιπράντη, Πρόεδρος «Φιλοπρόοδου Συλλόγου Πολιτείας»
Σταυρούλα Κουλουριώτη, Πρόεδρος Εξωραϊστικού και Πολιτιστικού Συλλόγου «Κεφαλάρι Κηφισιάς»

Συντονισμός: Μιρέλλα Καλοστύπη, Δημοσιογράφος, Συγγραφέας

Ομιλητές:
Ραυτόπουλος Πάνος, Αρχιτέκτων ΕΜΠ, «ΚΗΦΙΣΙΑ, ένα ΟΔΟΙΠΟΡΙΚΟ στο μοναδικό… ΠΡΟΑΣΤΕΙΟ ΜΟΥΣΕΙΟ»
Σκιαδάς Ελευθέριος, Δημοσιογράφος-Συγγραφέας, Πρόεδρος του Συλλόγου των Αθηναίων
Γρατσία Ειρήνη, Αρχαιολόγος, Συντονίστρια MONUMENTA, «Καταγράφοντας ιστορικά κτήρια»
Καφτάνη Κατερίνα, Δικηγόρος, Διδάκτωρ Νομικής Παν/μιου Σορβόνης (Paris I), «Η Κηφισιά πριν και μετά τον Νέο Οικοδομικό Κανονισμό (NOK)
Γερουλάνου Τέντη, Ιδρύτρια της Κίνησης Πολιτών Κηφισιάς, Ν. Ερυθραίας & Εκάλης για το ΝΟΚ

Συζήτηση

Μουσική πλαισίωση: Κωνσταντίνος Κορκόδειλος, Πιάνο

Σε συνεργασία με την Αντιδημαρχία Πολιτισμού Δήμου Κηφισιάς.

Πασχαλινή Συναυλία | «Ίστατο Η Μήτηρ» | Τετάρτη 01/04/2026
2026-04-01 20:00 - 22:00 | Αίθουσα “Γκατσόπουλος” – Δημαρχείο Κηφισιάς, Μυρσίνης 2 & Διονύσου, Κηφισιά
ΠΡΟΣΚΛΗΣΗ

Ακολουθώντας τα βήματα του Θείου Πάθους,
σας προσκαλούμε σε μια βραδιά λόγου και μουσικής,
μέσα από την πασχαλινή συναυλία

«Ίστατο Η Μήτηρ»

Με τη συμμετοχή δύο λυρικών τραγουδιστριών,
την υψίφωνο Ελένη Κομνή και τη μεσόφωνο Άννα Τσελίκα.
H ηθοποιός – αφηγήτρια Παναγιώτα Βλαντή, θα μας οδηγήσει στη κορύφωση του Θείου Δράματος με κείμενα των πιο σπουδαίων Ελλήνων και ξένων πεζογράφων.

Ενορχήστρωση μουσικών έργων και διεύθυνση ορχήστρας: Θοδωρής Λεμπέσης.
Συνοδεύει ορχήστρα δωματίου εγχόρδων

Τετάρτη 1 Απριλίου 2026, ώρα 20:00
Αίθουσα «Δήμαρχος Βασ. Γκατσόπουλος»
Δημαρχείο Κηφισιάς (Διονύσου & Μυρσίνης)

ΕΙΣΟΔΟΣ ΕΛΕΥΘΕΡΗ

Πασχαλινή Συναυλία | Ύμνοι και Θρήνοι της Παράδοσής μας | Σάββατο 04/04/2026
2026-04-04 20:00 - 22:00 | Αίθουσα “Γκατσόπουλος” – Δημαρχείο Κηφισιάς, Μυρσίνης 2 & Διονύσου, Κηφισιά
ΠΡΟΣΚΛΗΣΗ
Μια συνάντηση της εκκλησιαστικής και λαϊκής μας παράδοσης
μέσα από ύμνους, ψαλμούς και παραδοσιακά τραγούδια που έφτασαν ως εμάς μέσα από τους αιώνες,
μας εισάγουν στην κατανυκτική ατμόσφαιρα της Μεγάλης Εβδομάδας,
στη συναυλία με τίτλο:

Ύμνοι και Θρήνοι της Παράδοσής μας:
Μεγάλη Τεσσαρακοστή και Εβδομάδα των Παθών

Ψάλλει χορός πέντε καταξιωμένων ιεροψαλτών που υπηρετούν σε όμορους Ιερούς Ναούς.

Παίζουν οι μουσικοί:
Χάρης Λαμπράκης: νέυ
Κώστας Μερετάκης: κρουστά
Περικλής Παπαπετρόπουλος: πολίτικο λαούτο, τραγούδι,
Ελένη Φουρλάνου: βιολί, κανονάκι, τραγούδι
Κυριάκος Καραμπερόπουλος: τραγούδι, κλαρίνο,
Ασημίνα Καραμπεροπούλου: τραγούδι

Σάββατο 4 Απριλίου 2026, ώρα 20:00
Αίθουσα «Δήμαρχος Βασ. Γκατσόπουλος»
Δημαρχείο Κηφισιάς (Διονύσου & Μυρσίνης)

ΕΙΣΟΔΟΣ ΕΛΕΥΘΕΡΗ
